b'\n_START_ARTICLE_\nSigarilyo\n_START_PARAGRAPH_\nAng "sigarilyo" na sa wikang Pranses ay "cigarette" o "maliit na [cigar|sigar]" ay isang produktong ginagamit sa pamamagitan ng pagpapausok nito o paninigarilyo, at gawa mula sa pinong hiwang dahon ng tabako. Ang sigarilyo ay sinisindihan sa kabilang dulo na bahagi nito at sa kabila naman ay kung saan maaaring hithitin ang usok, kadalasang may pilter)._NEWLINE_Ang nikotina, ang pangunahing kemikal na sikoaktibo sa tobako, ay isang aditibo. Ang sigarilyo din ay pinapakita ring bilang dahilan ng maraming uri ng kanser, sakit sa puso, sakit sa baga, sakit sa paghinga, sakit sa sistemang sirkulatoryo ng katawan, at mga depekto sa bagong silang (tulad ng depekto sa pag-iisip at sa pisikal na kaanyuan)._NEWLINE_Ang bilang ng mga gumagamit ng sigarilyo ay malawak at magkakaiba. Samantalang ang bilang ng mga naninigarilyo sa mga mauunlad na bansa ay bumaba, patuloy naman ang pagtaas nito sa mga mahihirap na mga bansa. _NEWLINE_Ang sigarilyo ay naiiba sa cigar dahil sa mas maliit ito, gumagamit ng mga naprosesong dahon, at puting papel na balot. Ang cigar ay kadalasang buong dahon ng tabako.'